Rūta Rutkelytė

Rūta Rutkelytė (g. 1960 m. birželio 10 d. Marijampolėje) – Lietuvos verslininkė ir politikė, Seimo narė.

 Biografija 

1978 m. baigė Kauno 9-ąją vidurinę mokyklą, 1985 m. Vilniaus valstybinio universiteto Filologijos fakultete – lietuvių kalbos ir literatūros studijas, lituanistė. 1990 m. apgynė filosofijos mokslų daktarės disertaciją. 1990 m. stažavosi Gėtės universitete Frankfurte (Vokietija), 1991 m. – Katalikiškajame Amerikos universitete Vašingtone, JAV. Baigė Austrijos rinkos instituto organizuotus Verslo plėtros ir administravimo kursus.

Nuo 1988 iki 1991 m. Vilniaus inžinerinio statybos instituto dėstytoja. 1991 m. įsteigė ir iki 1996 m. vadovavo bendrai Lietuvos-Vokietijos įmonei „R.R. W. Medical Trade“ („Vokiečių vaistinė“). Nuo 1996 iki 2000 m. Seimo narė. Nuo 2000 iki 2008 m. užsiėmė verslo konsultavimu ir nekilnojamojo turto verslu. Nuo 2008 m. Seimo narė; LRS Žmogaus teisių komiteto narė (nuo 2008 m. lapkričio 20 d. iki 2008 m. gruodžio 10 d.), LRS Socialinių reikalų ir darbo komiteto narė nuo 2008 m. gruodžio 11 d., LRS Etikos ir procedūrų komisijos narė nuo 2008 m. lapkričio 20 d. Nuo 1995 iki 2003 m. Lietuvos centro sąjungos narė, nuo 2007 m. Tėvynės sąjungos-Lietuvos krikščionių demokratų partijos narė.

Ištekėjusi; vyras Kęstutis Glaveckas (g. 1949 m.), politikas, Seimo narys (išrinktas penktai kadencijai). Sūnus Marius, duktė Ieva.

2009 m. politikė pagarsėjo savo pasisakymaisR.Rutkelytė. Saugomos teritorijos: sodybų tuštėjimo metas (Hum.m.dr. Rūta Rutkelytė po Visuotinio žemdirbių suvažiavimo 2009 m. gegužės 25 d. 15:17, Delfi.lt), kuomet Valstybės saugomų teritorijų tarnybą pavadino vilku, Konstitucinį Teismą – Vingių Jonu, gamtosaugininkų ir žaliųjų veiklą dėl saugomų teritorijų gynimo - terorizmuKovoje prieš Lietuvos gamtą suspindo konservatorės R.Rutkelytės žvaigždė  (Algirdas Knystautas, lrytas.lt, 2009-06-01 09:49), dėl ko nuo Rutkelytės atsiribojo Tėvynės Sąjunga, pažymėjusi, kad Seimo narės išsakytas požiūris neatitinka TS–LKD frakcijos pozicijos ir Vyriausybės programos.Seimo narės R. Rutkelytės požiūris į valstybės saugomas teritorijas neatitinka TS–LKD frakcijos pozicijos (Seimo narės R. Rutkelytės požiūris į valstybės saugomas teritorijas neatitinka TS–LKD frakcijos pozicijos) Rutkelytė tarėsi ginanti paprastų kaimo žmonių interesus, tačiau nutylėjo apie savo pačios šalies saugomose teritorijose turimus sklypus, ketinimus miško paskirties žemę Merkinėje pakeisti namų valda.Atgal į Seimą — ginti savo sklypų (R.Rutkelytė kovoja ir dėl savo žemės. Aldona KVEDARIENĖ 2009-06-15 07:36)

2009 m. Rūta Rutkelytė ir jos sūnus Marius Dautartas buvo įtariami iš vokiečio verslo partnerio Friedrich Romig išvilioję daugiau nei 1 milijoną litų.Seimo narė konservatorė R.Rutkelytė su sūnumi kaltinami iš vokiečio išvilioję daugiau nei milijoną litų (papildyta 11 val. 30 min.)

 Nuorodos 
 2008 m. Lietuvos Respublikos Seimo rinkimai2008 m. Lietuvos Respublikos Seimo rinkimai - Tėvynės sąjunga - Lietuvos krikščionys demokratai - Iškelti kandidatai ;
 2008-2012 m. kadencijos Seimo narės tinklalapis.

 Išnašos 

Kategorija:Seimo nariai
Kategorija:Lietuvos verslininkai